**Balaca şahzadə** (*fr.* Le Petit Prince) — Antuan de Sent-Ekzüperinin ən məşhur əsəri, alleqorik hekayə. İlk dəfə 6 aprel 1943-cü ildə Nyu-Yorkda çap olunub.

Kitabda şəkilləri Ekzüperi özü çəkib. Bu illüstrasiyalar kitabın özü qədər məşhurdurlar, müəllifin özü və baş qəhrəmanlar tez-tez şəkillərə müraciət edir və hətta mübahisə edirlər. Unikal şəkillər hamıya aydın olan universal vizual leksikonun bir hissəsi olur və dil baryerini aradan qaldırırlar.

*"Bütün böyüklər uşaq olublar, amma bunu hamısı xatırlamır"* – kitabın proloqu.

Məzmun
------

Xəbərdarlıq **Xəbərdarlıq:** ***Yazının davamı əsərin məzmunu haqqında məlumat ehtiva edir.***

Tülkü susdu və uzun-uzadı Balaca Şahzadəyə baxdı:  

– Nə olar, əhliləşdir məni...  

– Mən də çox istəyirəm, – Balaca Şahzadə dedi,– amma mənim bir elə vaxtım yoxdur. Hələ neçə-neçə dost tapmalı, neçə-neçə yeni şeylər öyrənməliyəm...  

– Yalnız əhliləşdirdiyin şeyləri tanıya bilərsən. İnsanların nəyisə öyrənməyə vaxtları yoxdur. Onlar həmişə dükanlardan hazır malı almağa həvəslidirlər. Ancaq bu dünyada elə bir dükan yoxdur ki,orda dost satsınlar, bəlkə, elə buna görə də insanların artıq dostları yoxdur.  

Dostun olmasını istəyirsənsə, çox xahiş edirəm, məni əhliləşdir.jkjjk

Xəbərdarlıq **Xəbərdarlığın sonu.**

Publikasiyaların tarixi
-----------------------

Ekzüperi Almaniya Fransanı işğal etdikdən sonra Nyu-Yorka köçür və 1943 ildə "Reynal&Hiçkok" nəşriyyatı tərəfindən ingilis dilində çap olunan "Balaca Şahzadə" kitabı işıq üzü görür, tərcümənin müəllifi – Katerina Vuds. Ardınca fransız dilində də çap olunur. Fransada ilk dəfə 1946 ildə "Edisyon Qaymar" nəşriyyatı tərəfindən çap olunur.

Tərcümələr
----------

Yaponiyanın Osaka şəhərindəki "Milli etnoloqiya muzeyində" 250-dən çox dilə tərcümə olunmuş kolleksiya, 2013-cü il
"Balaca Şahzadə" 180 dil və dialektlərə tərcümə olunub. İtaliyada friul, Malidə bamana, İspaniyada araqon, Kürasaoda kreol və Fransada qaskon dillərinə, təkcə Hindistanda hindi, teluqu, marathi, pəncabi, tamil, malayalam, benqal və konkani, Çində 30-dan və Koreyada 60-dan çox dillərdə nəşrlər var.

Azərbaycan dilinə ilk dəfə 1987-ci ildə "Gənclik" nəşriyyatı tərəfindən Astrid Lindqren və Ceyms Fenimor Kuperin əsərləri ilə birgə çap olunmuşdu, tərcüməçi – Cəfər Bağır. 2001-ci ildə "Əbilov, Zeynalov və oğulları" nəşriyyatı tərəfindən Əziz Gözəlov və Yaqut Qurbanovanın tərcüməsi, 2008-ci ildə isə Fransanın Azərbaycandaki səfirliyinin köməyi ilə yenidən çap olundu.

2016-cı ildə Cavanşir Yusifli tərəfindən yenidən Azərbaycan dilinə tərcümə edilmiş, Parlaq İmzalar nəşriyyatı tərəfindən Bakıda nəşr olunmuşdur.

Personajlar
-----------

* **Balaca şahzadə** -
* **Qızılgül** - Balaca şahzadə olan sevgisini ifadə etməkdə çətinlik çəkən və buna görə də onu özündən uzaqlaşdıran nazlı çiçək. Qızılgül o zaman sevgisini dilə gətirir ki, balaca şahzadə ondan yorulub səyahətə çıxmaq istəyir. Amma artıq gec olur. Hekayə boyunda balaca şahzadənin ağlını qızılgül işğal edir.
* **Kral** - o, balaca şahzadənin səyahətində rastlaşdığı ilk yetişkindir. Kainatda hər şeyin, hətta ulduzların belə onun olduğuna inanır. Tələbkar, amma adil biridir.
* **Sərxoş adam** -
* **Biznesmen** - çox məşğul, amma diqqəti dağılmış biridir. Onlara sahib olmaq üçün bütün ulduzları saymaq ilə məşğuldur;
* 
* **İlan** - balaca şahzadənin dünyada rastlaşdığı ilk obraz:
* **Tülkü** - balaca şahzadədən onu əhlilləşdirməsini istəyir. Tülkü balaca şahzadəyə vida etməmişdən əvvəl üç vacib dərsdən bu nəticələri çıxardır: ancaq ürək ən doğru şəkildə görə bilər; onun planetindən uzaqda olduğu vaxt qızılgülün balaca şahzadənin qədrini anlamasına səbəb oldu; sevgi məsuliyyət tələb edir.
*

Maraqlı faktlar
---------------

* Bir çoxların fikri ilə ( hətta peşəkar filoloqların) fransız dilini öyrənməyə başlayanlar üçün ən yaxşı vəsait sayılır.
* 2003-cü ildə Ayın "45 Eugenia" asteroidinə "Balaca Şahzadə" adı verildi.
* Yaponiyanın Hakone şəhərində "Balaca şahzadə" muzeyi var.

İstinadlar
----------

1. ↑  "Dünyanın ən məşhur balacası". 2021-10-16 tarixində arxivləşdirilib. İstifadə tarixi: 2019-09-28.

Həmçinin bax
------------

* XX əsrin 100 kitabı (Le Monde)

Xarici keçidlər
---------------

* Balaca şahzadə 319 dildə
* parlaqimzalar.az